Ettepanek: NÕUKOGU MÄÄRUS, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine /* COM/2014/0261 final - 2014/0137 (NLE) */





SELETUSKIRI 1. ETTEPANEKU TAUST Ühepoolseid Euroopa Liidu tariifikvoote on vaja selliste toodete puhul, mida ei toodeta liidus piisavalt, et rahuldada liidu töötleva tööstuse vajadusi jooksval kvoodi kehtivusajal. Vastuseks mitme liikmesriigi taotlusele kaalus komisjon koos asjaomaste valitsuse ekspertidega teatavaid põllumajandus- ja tööstustooteid hõlmavate ühepoolsete tariifikvootide avamist. Nõukogu võttis 17. detsembril 2013. aastal vastu määruse (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine, et liidu nõudlust kõnealuste toodete järele saaks täita kõige soodsamatel tingimustel. Seetõttu tuleks asjaomastele kogustele avada liidu tariifikvoodid tollimaksu nullmääraga või vähendatud tollimaksumääraga, häirimata seejuures kõnealuste toodete turgusid. Tollitariifistiku majandusküsimuste töörühma koosolekul peetud arutelud näitasid, et liikmesriigid on nõus avama kvoodid käesoleva määruse ettepaneku I lisas loetletud toodetele, häirimata seejuures kõnealuste toodete turgusid. Lisaks oli vaja kohandada käesoleva määruse ettepaneku II lisas loetletud kvoote: järjekorranumbrite 09.2631 ja 09.2806 all esitatud kvootide kirjeldust oli vaja muuta, järjekorranumbri 09.2629 all oli vaja välja jätta TARIC-i kood ning järjekorranumbrite 09.2818, 09.2668 ja 09.2669 all esitatud koguseid suurendati. Nõukogu määruse (EL) nr 1388/2013 lisast jäeti välja järjekorranumbri 09.2930 all esitatud ühepoolne tariifikvoot, kuna liidu huvides ei ole jätkata sellise kvoodi andmist. Ettepanek on kooskõlas põllumajandus-, kaubandus-, ettevõtlus-, arengu- ja välispoliitikaga. Eelkõige ei rakendata käesolevat ettepanekut ELiga sooduskaubanduslepingu sõlminud riikide (nt üldine soodustuste süsteem, AKV süsteem, kandidaatriigid või potentsiaalsed kandidaatriigid) arvelt. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Konsulteeriti tollitariifistiku majandusküsimuste töörühmaga, milles olid esindatud kõikide liikmesriikide pädevad asutused. Kõik loetletud kvoodid vastavad rühmasiseste arutelude käigus saavutatud kokkulepetele või kompromissidele. Märkimisväärseid pöördumatute tagajärgedega riske ei ole nimetatud. Käesolev ettepanek läbib talitustevahelise konsultatsioonimenetluse ja see avaldatakse pärast vastuvõtmist nõukogus. 3. ETTEPANEKU ÕIGUSLIK KÜLG Kavandatava määruse õiguslik alus on Euroopa Liidu toimimise lepingu artikkel 31. Vastavalt Euroopa Liidu toimimise lepingu artiklile 31 kinnitab nõukogu ühepoolsete tollimaksumäärade kohaldamise peatamise ja tariifikvoodid komisjoni ettepaneku põhjal kvalifitseeritud häälteenamusega, mistõttu on määrus asjakohane vahend. Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Ettepanek on kooskõlas proportsionaalsuse põhimõttega, kuna käesolev meetmepakett on kooskõlas põhimõtetega, millega lihtsustatakse toiminguid väliskaubandusega tegelevate ettevõtjate jaoks, ning kooskõlas komisjoni teatisega ühepoolsete tariifide peatamise ja kvootide kohaldamise kohta (C 363, 13.12.2011, lk 6). 4. MÕJU EELARVELE Aastas jääb saamata tollimakse kogusummas ligikaudu 5,9 miljonit eurot. Mõju eelarve tavapärastele omavahenditele on 4,4 miljonit eurot aastas (75 % × 5,9 miljonit eurot aastas). 2014/0137 (NLE) Ettepanek: NÕUKOGU MÄÄRUS, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 31, võttes arvesse Euroopa Komisjoni ettepanekut ning arvestades järgmist: (1) Selleks et tagada teatavate liidus alatoodetud kaupade piisav ja püsiv tarnimine ning et vältida teatavate põllumajandus- ja tööstustoodete turu võimalikke häireid, avati nõukogu määrusega (EL) nr 1388/2013[1] teatavaid põllumajandus- ja tööstustooteid hõlmavad ühepoolsed tariifikvoodid. Kõnealuste tariifikvootidega hõlmatud tooteid võib importida liitu vähendatud tollimaksumääraga või nullmääraga. Eespool nimetatud põhjustel on vaja alates 1. juulist 2014 avada tollimaksu nullmääraga tariifikvoodid, millega on hõlmatud kuue uue toote asjakohane kogus. (2) Teatavatel juhtudel tuleks olemasolevaid ühepoolseid liidu tariifikvoote kohandada. Selguse huvides ja selleks, et võtta arvesse viimaseid tootearendusi, on kahel juhul vaja muuta toote kirjeldust. Ühel juhul tuleb välja jätta TARIC-i koodid, kuna kahetine liigitamine on vananenud, ning kolmel muul juhul tuleb kvoodimahtu suurendada, kuna see on Euroopa Liidu ja tema ettevõtjate huvides. (3) Kahel juhul tuleks ühepoolsed Euroopa Liidu tariifikvoodid sulgeda vastavalt alates 1. juulist 2014 ja 1. jaanuarist 2015, sest liidu huvides ei ole jätkata kvoodi andmist alates nendest kuupäevadest. (4) Seepärast tuleb määrust (EL) nr 1388/2013 vastavalt muuta. (5) Kuna mõne käesolevas määruses sätestatud tariifikvoodi muudatused peavad jõustuma alates 1. juulist 2014, tuleks käesolevat määrust kohaldada alates samast kuupäevast ning see peaks jõustuma Euroopa Liidu Teatajas avaldamise päeval, ON VASTU VÕTNUD KÄESOLEVA MÄÄRUSE: Artikkel 1 Määruse (EL) nr 1388/2013 lisa muudetakse järgmiselt: 1) käesoleva määruse I lisas esitatud tariifikvoodiread, mis kannavad järjekorranumbreid 09.2830, 09.2831, 09.2832, 09.2834, 09.2835 ja 09.2836, lisatakse määruse (EL) nr 1388/2013 lisa tabeli teises veerus esitatud CN-koodide järjestuse alusel; 2) tariifikvootide read, mis kannavad järjekorranumbreid 09.2629, 09.2631, 09.2639, 09.2668, 09.2669, 09.2806, ja 09.2818, asendatakse käesoleva määruse II lisas esitatud ridadega; 3) tariifikvootide rida järjekorranumbriga 09.2930 jäetakse välja; 4) tariifikvootide rida järjekorranumbriga 09.2639 jäetakse välja. Artikkel 2 Käesolev määrus jõustub selle Euroopa Liidu Teatajas avaldamise päeval. Käesolevat määrust kohaldatakse alates 1. juulist 2014. Artikli 1 punkti 4 kohaldatakse alates 1. jaanuarist 2015. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja FINANTSSELGITUS 1. ETTEPANEKU NIMETUS Nõukogu määrus, millega muudetakse määrust (EL) nr 1388/2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine 2. EELARVEREAD Peatükk ja artikkel: peatükk 12, artikkel 120. Aastaks 2014 eelarvestatud summa: 16 185 600 000 eurot (2014. aasta eelarve) 3. FINANTSMÕJU ¨Ettepanekul puudub finantsmõju X Ettepanekul puudub finantsmõju kuludele, küll aga on sellel mõju tuludele. Mõju on järgmine: (miljonites eurodes ühe kümnendkoha täpsusega) Eelarverida || Tulu[2] || 6-kuuline periood, alates pp/kk/aaaa || [Aasta: 2/2014] Artikkel 120 || Mõju omavahenditele || 1/7/2014 || -2,2 (miljonites eurodes ühe kümnendkoha täpsusega) Olukord pärast meetme rakendamist || [2015–2018] Artikkel 120 || -4,4 aastas Kõnealuse määruse täiendamisest tulenevalt suureneb saamata jäänud tollimaksusumma aastas hinnanguliselt 5,9 miljonit eurot. Eespool toodu alusel võib käesolevast määrusest tulenevat tulude vähenemist hinnata järgmiselt: 4,4 miljon eurot aastas alates 1. jaanuarist 2015 (5,9 miljonit eurot brutosumma × 0,75) ning 2,2 miljonit eurot aastas ajavahemikul 1. juulist 2014 – kuni 31.detsembrini 2014. 4. PETTUSEVASTASED MEETMED Nõukogu käesoleva määrusega hõlmatud mõne toote lõppkasutust kontrollitakse kooskõlas komisjoni määruse (EMÜ) nr 2454/93 artiklitega 291–300. [1] Nõukogu määrus (EÜ) nr 1388/2013, 17. detsember 2013, millega avatakse teatavaid põllumajandus- ja tööstustooteid hõlmavad ühepoolsed liidu tariifikvoodid ja sätestatakse nende haldamine ning millega tunnistatakse kehtetuks nõukogu määrus (EÜ) nr 7/2010 (ELT L 354, 28.12.2013, lk 319). [2] Traditsiooniliste omavahendite (põllumajandussaaduste tollimaksud, suhkru- ja tollimaksud) korral peab märgitud olema netosumma, st brutosumma pärast 25 % sissenõudmiskulude mahaarvamist. LISAD I lisa Artikli 1 punktis 1 osutatud liidu tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tollimaksumäär (%) 09.2830 || ex 2906 19 00 || 40 || Tsüklopropüülmetanool (CAS RN 2516-33-8) || 1.7.–31.12 || 10 tonni || 0 % 09.2831 || ex 2932 99 00 || 40 || 1,3:2,4-Bis-O-(3,4-dimetüülbensülideen)-D-glütsitool (CAS RN 135861-56-2) || 1.7.–31.12 || 300 tonni || 0 % 09.2832 || ex 3808 92 90 || 40 || Vesidispersioonvalmistis, mis sisaldab 38–50 massiprotsenti püritioontsinki (INN) (CAS RN 13463-41-7) || 1.7.–31.12 || 250 tonni || 0 % 09.2834 || ex 7604 29 10 || 20 || Alumiiniumisulamist varb läbimõõduga 200–300 mm || 1.7.–31.12 || 500 tonni || 0 % 09.2835 || ex 7604 29 10 || 30 || Alumiiniumisulamist varb läbimõõduga 300,1–533,4 mm || 1.7.–31.12 || 250 tonni || 0 % 09.2836 || ex 9003 11 00 ex 9003 19 00 || 10 20 || Prilliraamid plastikust või mitteväärismetallist, kasutatakse optiliste prillide valmistamiseks(1) || 1.7.–31.12 || 2 900 000 tükki || 0 % II lisa Artikli 1 punktis 2 osutatud liidu tariifikvoodid Jrk-nr || CN-kood || TARIC || Kauba kirjeldus || Kvoodi kehtivusaeg || Kvoodi maht || Kvoodi tollimaksumäär (%) 09.2806 || ex 2825 90 40 || 30 || Volframtrioksiid, sealhulgas sinine volframoksiid (CAS RN 1314-35-8 või CAS RN 39318-18-8) || 1.1.–31.12 || 12 000 tonni || 0 % 09.2639 || 3905 30 00 || || Polü(vinüülalkoholid), mis sisaldavad või ei sisalda hüdrolüüsimata atsetaatrühmi || 1.1.–31.12 || 18 000 tonni || 0 % 09.2818 || ex 6902 90 00 || 10 || Tulekindlad tellised järgmiste omadustega: — || servapikkus üle 300 mm ning — || TiO2 sisaldus mitte üle 1 massiprotsendi ja — || Al2O3 sisaldus mitte üle 0,4 massiprotsendi ja — || ruumala muutus 1700° C juures vähem kui 9 % 1.1.–31.12 225 tonni 0 % 09.2629 || ex 8302 49 00 || 91 || Alumiiniumist teleskoopkäepide, mida kasutatakse kohvrite valmistamiseks(1) || 1.7.–31.12 || 800 000 tükki || 0 % 09.2668 || ex 8714 91 10 ex 8714 91 10 || 21 31 || Süsinikkiududest ja kunstlikest vaikudest valmistatud jalgrattaraam, värvitud, lakitud ja/või poleeritud, kasutamiseks jalgrataste tootmisel(1) || 1.1.–31.12 || 125 000 tükki || 0 % 09.2669 || ex 8714 91 30 ex 8714 91 30 || 21 31 || Jalgratta esikahvel, valmistatud süsinikkiududest ja kunstlikest vaikudest, värvitud, lakitud ja/või poleeritud, kasutamiseks jalgrataste tootmisel(1) || 1.1.–31.12 || 97 000 tükki || 0 % 09.2631 || ex 9001 90 00 || 80 || Klaasist läätsed, prismad ja liimitud elemendid, kokku monteerimata, CN-koodi 9002, 9005, 9013 10 või 9015(1)alla kuuluvate kaupade tootmiseks või parandamiseks || 1.1.–31.12 || 5 000 000 tükki || 0 % (1) Tollimaksude kohaldamine peatatakse vastavalt komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, 11.10.1993, lk 1), artiklitele 291–300.